Begrotingburgers en spyskaartbeplanning – Bank Beter
Begrotingburgers en spyskaartbeplanning
Ek het 'n versoek gekry (dankie!) om 'n artikel te doen oor bekostigbare, maar steeds lekker vullende maaltye en hier is die eerste een: Burgeraand… en 'n gerieflike sjabloon vir kruideniersware- en spyskaartbeplanning in beide PDF en Excel formaat. Asseblief maak gebruik daarvan en laat weet my gerus hoe dit jou finansies beïnvloed. (Jy kan ook hier loer vir die week se spesiale aanbiedinge by al die groot kruidenierswarekettingwinkels.)
Laat ek by vertel, ek bly in 'n huis waar 'n ete byna nie as 'n ete beskou word as hy nie een of ander vorm van vleis bevat nie – en ek dink baie Suid-Afrikaanse huishoudings redeneer dieselfde. Hierdie stoot egter die kruidenierswarerekening die wolke in [skiep asseblief die preek oor gesondheid en die omgewing as dit by vleis kom].
Ons probeer ons week se maaltye uitwerk met die volgende in gedagte:
Maak net wat nodig is, want mense mors heeltemal te veel kos! Hoe gereeld gooi jy nie kos weg nie?
Ons probeer goedkoop en gesond balanseer.
Ons probeer hou by slegs een stysel per ete.
Ons sal eerder ordentlike maaltye prioritiseer bo peuselhappies en koeldrank gedurende die week.
Ons eet een keer 'n week slaai vir aandete, sodat al die slaaiprodukte nie weggegooi word nie want mens gebruik gewoonlik nie die hele blaarslaai vir burgeraand nie. Natuurlik sit ons iets in soos hoender, biltong, spek of enige oorskietvleis.
Ek sal probeer om gereelde etes op te laai en ons begin met burgeraand [maak 8 burgers]:
My ouma het begin met tuisgemaakte burgers op 'n Vrydagaand en ons doen dit steeds. Dit voel nie of die naweek begin sonder dit nie, veral nie met die wete dat soveel vriende en familie oor die wêreld versprei dit ook elke Vrydagaand doen nie. Cool genoeg, het selfs Woolworths 20% af op hulle burgerbestandele op Vrydae – dis 'n wen vir die begroting! Ons vrek oor Woolworths se patties, wat dit ideaal maak vir ons naweek. R76 vir 8 ordentlike beespatties. Broodrolletjies werk ons op R2 per broodrolletjie wat ongeveer die prys by enige bakery in 'n Spar, Checkers, PicknPay, Food Lover's, ensovoorts is. Die res van die dinge het ons gewoonlik by die huis, maar ek het dit nogtans rofweg bereken – behalwe vir sous.
Woolworths Beef Patties x 8 = R76
Broodrolletjies x 8 = R16
Tamaties = R10
Blaarslaai = R5
Kaas = R30
Ui = R5
Dit werk uit op ongeveer R18 per burger. Indien julle vier mense is, is 'n burger vir ontbyt die beste manier om 'n Saterdag mee te begin danksy die Vrydagaand oorskiet. Jy kan natuurlik skyfies of 'n tuisgemaakte sampioensous byvoeg, maar dis nie altyd nodig nie – veral nie as jy dit elke Vrydag eet nie.